[pic] | EUROPOS BENDRIJŲ KOMISIJA | Briuselis, 22.6.2006 SEK(2006) 780 KOMISIJOS TARNYBŲ DARBO DOKUMENTAS POVEIKIO VERTINIMO SANTRAUKA pridedama prie Komisijos komunikato „Tvaraus Europos vyno sektoriaus link“ {KOM(2006) 319} KOMISIJOS TARNYBŲ DARBO DOKUMENTAS POVEIKIO VERTINIMO SANTRAUKA pridedama prie Komisijos komunikato „Tvaraus Europos vyno sektoriaus link“ PASTABA : Atsižvelgiant į reikalavimus dėl puslapių skaičiaus, šioje santraukoje išdėstyti tik pagrindiniai poveikio vertinimo, kuris yra tik anglų kalba, rezultatai. POLITIKOS GALIMYBėS Atlikus poveikio vertinimą, nustatytos keturios alternatyvios bendro vyno rinkos organizavimo (BRO) galimybės. 1 galimybė : status quo su galimais nedideliais pakeitimais 2 galimybė : esminė BRO reforma 3 galimybė : reforma BŽŪP reformos kontekste 4 galimybė : vyno rinkos reguliavimo panaikinimas Trumpas politikos galimybių aprašymas pateikiamas 1 lentelėje. 1 lentelė. Politikos galimybių apžvalga Potencialas | Rinkos priemonės | Reguliavimo priemonė | 3 galimybė: reforma BŽŪP reformos kontekste | Pratęstas keleriems metams | Panaikintas | Biudžeto pertvarkymas į SPS išmokas | Kompetencija perduota Komisijai, sąsaja su OIV praktika, speciali eksporto praktika, panaikintas draudimas importuoti vynuogių misą | Supaprastinimas, suderinamumas su PPO TRIPS sutartimi ir SGN ir SKVN sistema, vyno klasifikavimos sitemos peržiūrėjimas | Kompetencija perduota Komisijai, savitos priemonės visoms vynų rūšims, daugiau lankstumo | 4 galimybė: vyno rinkos reguliavimo panaikinimas | Panaikintas | Panaikintas | Panaikintas arba perkeltas į antrąjį ramstį | Panaikinta arba perkelta į antrąjį ramstį | OIV taisyklės, kaip vienintelė reguliavimo sistema | Visiškas SGN ir SKVN sistemos taikymas | Visiškas horizontaliosios maisto produktų ženklinimo direktyvos taikymas | Poveikio analizė Ekonominis poveikis Rinkos pusiausvyra Atsižvelgiant į vidutinės trukmės 27 Europos Sąjungos valstybių perspektyvas (žr. 1 priedą), net ir šiek tiek pakoreguotos dabartinės vyno gamybos tvarkos išlaikymas (1 galimybė) padidintų vyno perteklių, todėl ši perspektyva laikoma netinkama. Pasirinkus bet kurią kitą politikos teikiamą galimybę, rinkos priemonių panaikinimas užtikrintų geresnį vyno gamybos orientavimą į rinką, o tai leistų ilgalaikėje ateityje pasiekti pusiausvyrą. Tačiau trumpalaikėje ateityje 2, 3 ir 4 galimybės turėtų skirtingą įtaką rinkos pusiausvyrai. Jeigu būtų pasirinkta 2 galimybė, pamažu mažinant gamybos potencialą (išrovimo programa) ir remiant struktūrinius sektoriaus pertvarkymus, būtų galima sklandžiausiai ir greičiausiai sumažinti vyno perteklių . Kita vertus, pasirinkus 3 ir 4 galimybes būtų sudėtingiau pereiti prie rinkos pusiausvyros , kadangi nėra numatytos struktūrinės priemonės. Tai labai neigiamai paveiktų vyno sektorių, kuris jau daugelį dešimtmečių priklausė nuo tradicinių rinkos intervencijos priemonių ir kuriam dabar tektų visiškai prisitaikyti prie besikeičiančios rinkos situacijos. Kainos ir pajamos Pagal status quo galimybę didėjantis perteklius darys spaudimą intervencinėms priemonėms ir ES biudžetui. Rinkos priemonėmis bus vis sunkiau veiksmingai administruoti vyno atsargas. Dėl pasikartojančių krizių sumažės kainos, o kartu sumažės ir ūkininkų pajamos . Visos kitos galimybės ilgainiui leistų pasiekti patenkinamą kainų ir pajamų lygį , kuris ir yra tiesioginė rinkos pusiausvyros pasekmė. Tačiau kad ir kokia politikos galimybė būtų pasirinkta, vyno gamintojai vis tiek susidurs su kainų ir pajamų sumažėjimu per trumpą laikotarpį , kadangi, norint stabilizuoti rinką, būtina didelį dėmesį skirti struktūrinei reformai. Siekiant įvertinti keturių politikos galimybių poveikį, atliktas dviejų etapų modeliavimas: 1. Vyno kainos buvo ekstrapoliuotos remiantis statistiniu stalo vyno kainų ir bendrų vyno atsargų santykiu. 2. Remiantis Ūkio apskaitos duomenų tinklo (FADN) duomenimis ir septyniais „pavyzdiniais ūkiais“, kurie penkiuose stambiuose ES vynininkystės regionuose atitinka pagrindinius stalo vyno gamintojų tipus, buvo imituotas numatyto kainų nuosmukio poveikis pajamoms. Šio bandymo rezultatai (žr. 2 ir 3 priedus) rodo, kad status quo ir visiškas reguliavimo panaikinimas turėtų didžiausią neigiamą poveikį kainoms ir pajamoms . Pasirinkus 2 galimybę , per trumpą laikotarpį poveikis pajamoms būtų kiek mažesnis , nors vis tiek žymus, tačiau jos greitai stabilizuotųsi. 3 galimybė vyno gamintojams apskritai būtų patraukliausia labai artimoje ateityje, kadangi atsietos išmokos bent jau kompensuotų vyno kainų sumažėjimą, tačiau lėtas rinkos pusiausvyros atkūrimas ir staigus kainų nuosmukis per vidutinės trukmės laikotarpį sumažintų pajamas . Konkurencingumas Šiuo metu ES vyno pramonė, palyginti su konkurentų vyno pramone, turi keletą trūkumų : - smulkesnės gamybos struktūros , kurioms būdinga didelė gamybos savikaina ir mažesni produkcijos kiekiai stambių mažmenininkų poreikiams tenkinti, - ne tokia dinamiška rinkodaros strategija, - didesni teisiniai apribojimai. Šiuo požiūriu 1 galimybė neišspręstų dabartinių problemų. 2, 3 ir 4 galimybių siūlomi iš dalies tinkami problemų sprendimo būdai : - geresnis rinkos orientavimas, - lankstesnės vyno gamybos technologijų ir ženklinimo taisyklės, - mažesni teisiniai apribojimai. Draudimo sodinti naujus vynmedžius panaikinimas labai pasitarnautų konkurencingumui , kadangi produktyviausiems gamintojams suteiktų galimybę optimizuoti savo valdas ir pasirinkti priimtinausias gamybos apimtis. Siūlomas draudimas sodrinant vyną naudoti sacharozę gali neigiamai paveikti gamybos konkurencingumą , nes gamybos savikaina padidėtų 15–25 %[1]. Ekonominis ir socialinis poveikis kaimo vietovėms Pasirinkus 1 galimybę , vyno sektoriaus padėties pablogėjimas vynininkystės regionų kaimo vietovėse sukeltų pamažu didėjančius ekonominius ir socialinius sunkumus . Pasirinkus 2 galimybę , sklandus rinkos pusiausvyros stabilizavimas, leisiantis pasiekti ekonominį vyno gamybos tvarumą, apskritai turėtų teigiamą ekonominį ir socialinį poveikį kaimo vietovėms. Nacionaliniam paketui ir kaimo plėtros politikos stiprinimui skirtos lėšos palengvintų struktūrinį sektoriaus pertvarkymą ir sušvelnintų mažėjančios vyno gamybos poveikį. Pasirinkus 3 ir 4 galimybes , konkrečių struktūrinių priemonių trūkumas, pasireiškiantis atsisakius rinkos priemonių ir palengvinantis struktūrinį vyno sektoriaus pertvarkymą, gali kelti rimtą grėsmę vynininkystės regionų sanglaudai . 4 galimybės poveikis kaimo vietovėms būtų pats radikaliausias . Poveikis aplinkai Vyno gamyba neigiamai veikia aplinką įvairiais būdais. Tokį poveikį daro: - poveikis dirvai (erozija, sutankinimas, organinių medžiagų netekimas), - intensyvus augalų apsaugos priemonių naudojimas (ypač fungicidų), - šalutinių vyno gamybos produktų sunaikinimas, - didėjantis drėkinimo naudojimas tam tikruose regionuose, - pernelyg didelė specializacija, - rizika, atsirandanti dėl nenuosekliai vykdomos išrovimo programos. Išlaikius status quo , liktų ir visi vyno gamybos veiksniai, turintys neigiamą poveikį aplinkai. 2 galimybė nepateikia paprasto būdo, kaip visoje vynuogininkystės teritorijoje paskatinti laikytis aplinkos apsaugos standartų, kadangi dėl kompleksinio paramos susiejimo nesilaikymo vynininkystės ūkiai gali ir negauti tiesioginių išmokų. Tačiau problemą būtų galima išspręsti, jeigu visos paramos priemonės (įskaitant tas, kurios taikomos nacionaliniam paketui ir kaimo plėtros programai) taptų priklausomos nuo kompleksinio paramos susijiemo įsipareigojimų laikymosi. Išrovimo apimties didinimas galėtų turėti teigiamą poveikį aplinkai, kadangi tai padėtų sumažinti monokultūrų plotus. Kita vertus, tuo atveju, kai žemė apleidžiama arba kai joje auginamos dar intensyvesnės grūdinės kultūros, gali kilti pavojus aplinkai. Pagrindinis 3 galimybės privalumas yra tai, kad kompleksinis paramos susiejimas automatiškai užtikrina aplinkos apsaugos standartų laikymąsi. Pagal 4 galimybę įgyvendinti aplinkos apsaugos standartus būtų labai sunku, kadangi pagal vyno BRO vynuogynų augintojams nebūtų skiriama parama. Jeigu būtų tinkamai šalinami šalutiniai vyno gamybos produktai, visų distiliacijos priemonių taikymo nutraukimas , kaip tai numato 2, 3 ir 4 galimybės , galėtų turėti teigiamos įtakos aplinkai. Poveikis prekybai ir atitiktis PPO reik alavimams Pagrindinės vyno sektoriaus problemos, atsižvelgiant į PPO reikalavimus: - Vidaus parama :didelė dalis metinių vyno BRO išlaidų priskiriama „gintarinei dėžei“, kuri yra labiausiai prekybą iškraipanti paramos rūšis. - Kokybės politika (GN) :esama kokybės teisinė bazė pagal PPO TRIPS sutartį neleidžia tarptautiniu mastu optimaliai apsaugoti mūsų geografinių nuorodų. - Ženklinimo nuostatos :ES taisyklės ne ES šalyse laikomos diskriminacinėmis. Pasirinkus 1 galimybę, beveik visos su PPO susijusios dabartinės vyno gamybos tvarkos problemos liktų neišspręstos; todėl ateitiyje kiltų sunkumų dėl daugelio BRO nuostatų . Visos kitos galimybės visiškai atitiktų PPO reikalavimus , nors pagal 2 galimybę nacionaliniame pakete „žaliosios dėžės“ padėtis turėtų būti patikrinta remiantis konkrečiu reikalavimus atitinkančių priemonių taikymu. Poveikis vyno kokybei, sveikatai ir vartotojų apsaugai Vyno kokybė 1 galimybė neturėtų jokio poveikio vyno kokybei. Pagal 2, 3 ir 4 galimybes geresnis rinkos orientavimas, atsisakius rinkos reguliavimo priemonių, labiau skatintų kokybiškesnių vynų segmentą . Sveikata ir vartotojų apsauga Esant dabartiniam vyno BRO, geriamojo alkoholio distiliacija turi neigiamą poveikį visuomenės sveikatai, nes BRO palaiko vyno perdirbimą į didesnę alkoholio koncentraciją turinčius gėrimus. Sudarant sąlygas gaminti vyno spiritą mažesne savikaina, yra skatinamas jo vartojimas, o tai prieštarauja sveikatos apsaugos reikalavimams. Pasirinkus1 galimybę, išliktų subsidijos geriamojo alkoholio distiliacijai arba jos būtų tik iš dalies sumažintos, todėl vis dar egzistuotų nesuderinamumas su visuomenės sveikatos politikos nuostatomis . Jeigu būtų pasirinktos 2, 3 ir 4 galimybės , tikėtina, kad remiamos geriamojo alkoholio distiliacijos nutraukimas ir apskritai siekis geresniu gamybos orientavimu į rinką sumažinti vyno perteklių galėtų turėti teigiamą poveikį visuomenės sveikatai . 2 galimybė leistų greičiausiai sumažinti vyno perteklių. Be to, 2 galimybės siūlomas kokybės politikos, geografinių nuorodų sistemos ir ženklinimo taisyklių supaprastinamas, taip pat švietimo ir informavimo akcijos vartotojams galėtų užtikrinti didesnį skaidrumą . Poveikis valdymo efektyvumui Valdymo efektyvumą galima padidinti supaprastinus reguliavimo sistemą. Tai palengvintų reformos įgyvendinimą ir kontrolę, taigi ir sumažintų sukčiavimo ir valstybės lėšų iššvaistymo riziką, taip pat sumažintų administravimo ir statistinio stebėjimo išlaidas. Efektyvumą toliau skatina aukštesnis valstybėms narėms suteikiamos teisės pačioms priimti sprendimą reaguoti į konkrečius politikos poreikius lygis. 1 galimybė nepagerintų valdymo efektyvumo bendrai, o vyno sektoriui skirtos biudžeto lėšos būtų dar labiau apribotos. Kitos trys galimybės šiuo požiūriu turėtų teigiamą poveikį , nors kiekviena jų skirtingu lygmeniu. Taikant 2 galimybę, būtų pasiektas žymus supaprastinamas, panaikinus kai kurias sudėtingas priemones (sodinimo teisė, distiliacija, privatus vyno saugojimas ir viešas alkoholio saugojimas), kartais taikant pereinamąjį laikotarpį. Be to, pradėjus taikyti nacionalinį paketą, leidus valstybėms narėms pasirinkti alternatyvias priemones ir padidinus vynininkystės regionų kaimo plėtrai skirtų lėšų kiekį, būtų padidintas subsidiarumo lygis . 3 galimybė užtikrintų dar didesnį supaprastinimą , kadangi, pradėjus taikyti bendrosios išmokos schemą (SPS) ir nustojus taikyti konkrečioms kultūroms numatytas priemones, tvarka taptų ne toks sudėtinga. Įgyvendinus SPS sistemą, subsidiarumo principas taptų šiek tiek lankstesnis . Pasirinkus 4 galimybę, numatomas radikalus teisinių priemonių supaprastinamas ir mažesni biudžeto poreikiai, nors šios galimybės socialiniai ekonominiai padariniai, ypač stojančiose valstybėse, sukeltų ilgalaikį pavojų biudžetui. GALIMYBIų PALYGINIMAS 2 lentelėje trumpai pateikiami įvairūs visų politikos galimybių poveikiai. 2 lentelė: Politikos galimybių poveikio apžvalga POVEIKIS | 1 galimybė: patobulintas status quo | 2 galimybė: esminė BRO reforma | 3 galimybė: reforma BŽŪP reformos kontekste | 4 galimybė: reguliavimo panaikinimas | Rinkos pusiausvyra | Didėjantis perteklius | Sklandžiausiai pasiekiama rinkos pusiausvyra | Pertekliaus padidėjimas per trumpą ir vidutinės trukmės laikotarpį | Pertekliaus padidėjimas per trumpą ir vidutinės trukmės laikotarpį | Rinkos pusiausvyra per ilgą laikotarpį | Rinkos pusiausvyra per ilgą laikotarpį | Kainos | Staigus nuosmukis dėl nepakankamo sistemos tvarumo | Sumažėjimas per trumpą laikotarpį | Staigus nuosmukis per trumpą ir vidutinės trukmės laikotarpį | Labai staigus nuosmukis per trumpą ir vidutinės trukmės laikotarpį | Pakilimas pasiekus rinkos pusiausvyrą | Pakilimas pasiekus rinkos pusiausvyrą | Pakilimas pasiekus rinkos pusiausvyrą | Žemės ūkio pajamos | Laipsniškas mažėjimas dėl nepakankamo sistemos tvarumo | Sumažėjimas per trumpą laikotarpį | Sumažėjimas per vidutinės trukmės laikotarpį | Staigus sumažėjimas per trumpą ir vidutinės trukmės laikotarpį | Pakilimas pasiekus rinkos pusiausvyrą | Pakilimas pasiekus rinkos pusiausvyrą Nėra apsaugos mechanizmų | Pakilimas pasiekus rinkos pusiausvyrą Nėra apsaugos mechanizmų | Konkurencingumas | Jokių teigiamų pokyčių | Staigus padidėjimas, užtikrinus ekonomikos tvarumą ir patobulinus reguliavimo priemones, suteikiant lankstumo ir įvedant naujoves | Padidėjimas ilgalaikėje perspektyvoje, užtikrinus ekonomikos tvarumą ir patobulinus reguliavimo priemones, suteikiant lankstumo ir įvedant naujoves | Reikšmingas padidėjimas ilgalaikėje perspektyvoje, užtikrinus ekonomikos tvarumą ir patobulinus reguliavimo priemones, suteikiant lankstumo ir įvedant naujoves | Ekonominis ir socialinis poveikis kaimo vietovėms | Laipsniškas situacijos pablogėjimas dėl nepakankamo sistemos tvarumo | Pagerėjimas dėl sklandžiai pasiekto ekonomikos tvarumo | Rizika, susijusi su būtinybe atlikti pertvarką | Didelė rizika, susijusi su būtinybe atlikti pertvarką ir galimas gamybos perkėlimas į kitus regionus | Aplinka | Jokių teigiamų pokyčių | Nėra paprasto sprendimo, kaip taikyti kompleksinių priemonių susiejimą visame vynuogininkystės regione Perėjimas prie kaimo plėtros programos gali paskatinti naudoti ekologiškas priemones | Tiesioginis kompleksinio priemonių susiejimo taikymas | Sudėtinga taikyti kompleksinį priemonių susiejimą Nėra lėšų skatinti ekologiškų priemonių taikymą | Atitikimas PPO įsipareigojimams | Įvairios priemonės, kurioms daromas spaudimas | Daugelis problemų išspręsta | Daugelis problemų išspręsta | Daugelis problemų išspręsta | Vyno kokybė | Jokio poveikio | Pagerėjimas pakoregavus rinkos orientavimą | Pagerėjimas pakoregavus rinkos orientavimą | Pagerėjimas pakoregavus rinkos orientavimą | Sveikata / vartotojai | Jokių teigiamų pokyčių | Uždrausta nepriimtina parama distiliacijai, siekiant gauti geriamąjį alkoholį Skaidresnės ir į vartotojus orientuotos ženklinimo taisyklės | Uždrausta nepriimtina parama distiliacijai, siekiant gauti geriamąjį alkoholį Skaidresnės ir į vartotojus orientuotos ženklinimo taisyklės | Uždrausta nepriimtina parama distiliacijai, siekiant gauti geriamąjį alkoholį Skaidresnės ir į vartotojus orientuotos ženklinimo taisyklės | Biudžetas | Didėjantis spaudimas | Jokio poveikio | Jokio poveikio | Galimybė sutaupyti lėšų | Subsidiarumas | Jokių teigiamų pokyčių | Daugiau lankstumo nacionalinio paketo atžvilgiu ir didesnės lėšos kaimo plėtrai | Lankstumas taikant SPS | Galimas didesnis lankstumas perėjus prie kaimo plėtros programos | Supaprastinimas, pritaikymas, kontroliavimas | Jokių teigiamų pokyčių | Vidutiniškas supaprastinimas | Reikšmingas supaprastinimas, tačiau yra tam tikrų sunkumų vyno sektoriuje taikant SPS | Daugelis problemų išspręsta | 1 priedas: Vidutinės trukmės prognozės 27 ES valstybių vyno sektoriui 2010–2011 m. [pic] 2 priedas: Poveikis kainoms Regresijos analizė tarp metinių stalo vyno kainų ir vyno atsargų 1 galimybė: status quo [pic] 2 galimybė: esminė BRO reforma [pic] 3 galimybė: reforma BŽŪP reformos kontekste [pic] 4 galimybė: visiškas reguliavimo panaikinimas [pic] 3 priedas: Poveikis žemės ūkio pajamoms Pavyzdinio ūkio metodo taikymo stalo vyną gaminantiems ūkiams kai kuriuose ES regionuose rezultatai – šaltinis: GD AGRI – FADN Ūkio grynosios pridėtinės vertės, tenkančios vienam metiniam darbo vienetui, pokytis % (ŪGPD/AVU) [pic] ŪGPV/AVU pokyčiai praėjus 2 metams po reformos [pic] ŪGPV/AVU pokyčiai praėjus 2 metams po reformos [1] Šaltinis: Vyno sodrinimas Europos bendrijoje, Wageningen University, EUR report 13239, 1991. + status quo naudojant sacharozę + Draudimas naudoti sacharozę + Išlaikant draudimą per daug spausti vynuoges + Draudimas naudoti sacharozę + Išlaikant draudimą per daug spausti vynuoges [pic]